b"\n_START_ARTICLE_\nJoan Re\xc3\xb1\xc3\xa9 i Huguet\n_START_SECTION_\nBiografia\n_START_PARAGRAPH_\n\xc3\x89s l\xe2\x80\x99alcalde de Fondarella des de l\xe2\x80\x99any 1987 i ha compaginat la dedicaci\xc3\xb3 pol\xc3\xadtica amb l\xe2\x80\x99activitat privada en empreses dels sectors agr\xc3\xadcola, ramader i agroindustrial. Actualment \xc3\xa9s un dels vicepresidents institucionals de l\xe2\x80\x99Associaci\xc3\xb3 Catalana de Municipis._NEWLINE_Va ser president del Consell Comarcal del Pla d'Urgell en les legislatures 1995-1999,  2003-2007 i 2007-2011 i diputat al Parlament de Catalunya des del desembre del 2010 fins al moment d'ocupar el c\xc3\xa0rrec de president de la Diputaci\xc3\xb3 de Lleida._NEWLINE_\xc3\x89s militant de Converg\xc3\xa8ncia Democr\xc3\xa0tica de Catalunya des de l\xe2\x80\x99any 1991 i va ser president comarcal de Converg\xc3\xa8ncia Democr\xc3\xa0tica de Catalunya (CDC) del Pla d'Urgell des del 1999 fins al 2008. Tamb\xc3\xa9 \xc3\xa9s membre del Comit\xc3\xa8 Executiu Nacional de CDC des del juliol del 2008._NEWLINE_Re\xc3\xb1\xc3\xa9 va ser membre de la Junta de Govern de la Comunitat General de Regants dels Canals d'Urgell des de l\xe2\x80\x99any 1989 fins al 2011 i va ser president del Consorci de l'Estany d'Ivars i Vila-sana en els seg\xc3\xbcents per\xc3\xadodes: desembre 2004-juny 2005, desembre 2006-juny 2007, desembre 2008-juny 2009 i desembre 2010-juliol 2011. Tamb\xc3\xa9 va exercir de vicepresident del Consorci del Museu de l'Aigua dels Canals d'Urgell des del 2003 fins al 2011._NEWLINE_Va ser president de l\xe2\x80\x99Institut T\xc3\xa8cnic d\xe2\x80\x99Assessorament i Gesti\xc3\xb3 Integrat (ITAGI) del Pla d\xe2\x80\x99Urgell des del 2003 fins al 2011 i va exercir de president del Patronat de Turisme de la Comarca del Pla d\xe2\x80\x99Urgell des del 1997 al 1999 i del 2003 fins al 2011. Tamb\xc3\xa9 va ser president de l\xe2\x80\x99Institut d\xe2\x80\x99Estudis Comarcals del Pla d\xe2\x80\x99Urgell (IECPU) des del 2008 i fins al 2011._NEWLINE_El 2 d'octubre de 2018 fou detingut acusat de corrupci\xc3\xb3. El fiscal investiga si Re\xc3\xb1\xc3\xa9 i altres c\xc3\xa0rrecs de la Diputaci\xc3\xb3 de Lleida podrien haver ideat un presumpte sistema de cobrament de comissions a canvi d'adjudicacions.El dia 11 d'octubre i en relaci\xc3\xb3 a aquesta detenci\xc3\xb3, Re\xc3\xb1\xc3\xa9 decideix dimitir com a president de la Diputaci\xc3\xb3. Rosa Maria Perell\xc3\xb3, vicepresidenta fins aquell moment, es investida presidenta de l'ens lleidat\xc3\xa0 el 18 d'octubre de 2018."